Държавен вестник, бр. 76, 2010 г., стр. 51

БРОЙ  76	
Д Ъ Р Ж А В Е Н  В Е С Т Н И К 	
СТР.  51  
1. В ал. 1 думите „30 април“ се заменят с 
„1 юли“.
2. В ал. 3 думите „по приложението“ се 
заличават.
§ 6. В чл. 6 се правят следните изменения 
и допълнения:
1. Алинеи 1 и 2 се отменят.
2. Алинеи 3, 4 и 5 се изменят така:
„(3) Лицата по чл. 3, кандидатстващи за 
финансово подпомагане, изготвят индивиду­
ален план за преструктуриране и конверсия 
(ИППК), придружен със заверено копие от 
документ, удостоверяващ правното основание 
за ползване на имота, актуална скица на имота, 
издадена не по-рано от 6 месеца преди датата 
на подаване на заявлението.
(4) Служители от ТЗ на ИАЛВ приемат и 
проверяват подадения ИППК, като сравняват 
данните с досието на производителя, извършват 
проверка на място и изготвят снимков материал 
на заявените имоти.
(5) Документалната проверка се извършва в 
срок до 10 работни дни от подаване на заявле­
нието и включва проверка на документите по 
ал. 4 и сравняване на данните за посочените 
в заявлението имоти с данните от лозарското 
стопанство, вписани в лозарския регистър.“
3. Създават се ал. 6, 7, 8, 9 и 10:
„(6) При установяване на непълноти и/или 
нередности в приложените документи по ал. 4 
ръководителят на съответното ТЗ на ИАЛВ 
уведомява писмено заявителя, който в срок до 
10 работни дни от получаване на уведомител­
ното писмо трябва да предостави изисканите 
документи или писмени обяснения.
(7) В срок до 3 работни дни след извършване 
на проверката по ал. 5 или след отстраняване 
на нередностите по ал. 6 служители на съот­
ветното ТЗ на ИАЛВ извършват проверка на 
място на заявените имоти за установяване на 
действителното агротехническо състояние на 
лозовите насаждения по скалата за оценка на 
площи с винени лозя.
(8) В случаите, когато заявителят не отстрани 
нередностите по ал. 6 в указания срок, заявлени­
ето за издаване на удостоверение се оставя без 
разглеждане, като кандидатът може да подаде 
ново заявление в съответната винарска година.
(9) В срок до 3 дни след извършване на про­
верката по ал. 7 ръководителят на съответното 
ТЗ на ИАЛВ заверява с подпис и печат данните 
от приложения ИППК към заявлението, които 
заедно с приложените документи и резултатите 
от проверките се изпраща в Централно управле­
ние (ЦУ) на ИАЛВ за изготвяне на становище 
за одобрение или отхвърляне на заявлението.
(10) Главна дирекция „Лоза и вино“ (ГДЛВ) 
на ИАЛВ изготвя становище за одобрение или 
отхвърляне на заявлението в срок до 3 работни 
дни от получаване на документите в ЦУ на 
ИАЛВ, което се предоставя на изпълнителния 
директор за одобрение.“
4. Досегашната ал. 6 става ал. 11 и в нея 
думите „молба, предварителен“ се заменят със 
„заявление“.
5. Досегашната ал. 7 става ал. 12 и се из­
меня така:
„(12) В срок до 3 работни дни от получава­
не на становището по ал. 10 изпълнителният 
директор на ИАЛВ утвърждава или отхвърля 
плана с мотивирана заповед, която изпраща 
заедно с удостоверение за право на участие по 
мярка „Преструктуриране и конверсия на винени 
лозя“ до лицата. Заповедта на изпълнителния 
директор на ИАЛВ подлежи на обжалване по 
реда на Административнопроцесуалния кодекс.“
6. Досегашната ал. 8 става ал. 13 и в нея 
думите „и заверени“ се заличават.
§ 7. В чл. 8, ал. 1, т. 1, буква „е“ думата 
„след“ се заменя с „преди“. 
§ 8. В чл. 11, ал. 2 се създава изречение второ 
със следното съдържание: „Този срок може да 
бъде изменен със заповед на изпълнителния 
директор на ДФЗ – РА.“
§ 9. В чл. 12 се правят следните изменения 
и допълнения:
1. В ал. 1 се създава т. 4: 
„4. удостоверение по чл. 87, ал. 6 от Данъч­
но-осигурителния процесуален кодекс (ДОПК) 
за липса на публични задължения, в оригинал, 
издадено не по-рано от 1 месец преди датата 
на подаване на заявлението за подпомагане.“
2. В ал. 2:
а) в т. 1:
аа) в буква „а“ пред думата „индивидуален“ 
се добавя „удостоверение за право на участие 
по мярка „Преструктуриране и конверсия на 
винени лозя“ и в оригинал, утвърден“;
бб) в буква „б“ се създава изречение второ: 
„при представен договор за аренда/преаренда 
или наем същият следва да е със срок 3 стопан­
ски години, следващи края на инвестицията;“ 
вв) в буква „д“  в края на изречението се 
добавя „с включени количествено-стойностни 
сметки“;
гг) в  буква „е“  в края на изречението се 
добавя „в оригинал“;
б) в т. 2 се създава буква „з“: 
„з) удостоверение за право на участие по 
мярка „Промоция в трети страни“, издадено 
от ИАЛВ;“
в) в  т. 3:
аа) в  буква „в“ думите „чл. 14, параграф 3 
от Регламент 479/2008“ се заменят с „чл. 103у 
от Регламент 491/2009 г.“;
бб) буква „г“ се изменя така: 
„г) удостоверение за право на участие по 
мярка „Застраховане на реколта“, издадено от 
ИАЛВ;“
вв) създава се буква „д“: 
„д) разходооправдателен документ за из­
вършено плащане на цялата застрахователна 
премия, банково нареждане за извършен превод,